《前有尊酒行为颜使君作》
明代·卢龙云

日永晷渐移，午睡梦方觉。抱膝百虑婴，羁怀渺难托。

感君自高百，一见等夙昔。握手共殷勤，吐论本肝膈。

儒雅亦吾师，笑谈皆莫逆。晤言安可常，相酬屡促席。

尊酒但复盈，客心胡不乐。人生贵适志，风尘徒役役。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。